กนอ.หว่านแหไล่ทุบโรงงานขยะพิษ
นายอัฐพล จิรวัฒน์จรรยา รักษาการผู้ว่าการการนิคมอุตสาหกรรมแห่งประเทศไทย (กนอ.) เปิดเผยว่า กนอ.ได้มีคำสั่งให้ผู้อำนวยการการนิคมอุตสาหกรรม ในกำกับของ กนอ.ทุกพื้นที่ดำเนินการป้องกันปัญหาการลักลอบนำเข้าขยะอิเล็กทรอนิกส์เข้ามาพักไว้ในนิคมอุตสาหกรรมอย่างเด็ดขาด โดยให้ทุกนิคมอุตสาหกรรมดำเนินการใน 5 เรื่อง ประกอบด้วย 1.ตรวจสอบโรงงานในพื้นที่รับผิดชอบของตน พร้อมตรวจสอบใบอนุญาตว่าประกอบกิจการถูกต้องตามกฎหมายและการประกอบกิจการตรงกับที่ได้ขออนุญาตไว้หรือไม่ 2.ตรวจสอบโรงงานในนิคมอุตสาหกรรมอย่างละเอียดทุกๆ 3 เดือน หรือถ้าหากพบความน่าสงสัยให้ผู้อำนวยการนิคมฯเข้าตรวจสอบโรงงานนั้น ในทันที 3.ตรวจสอบการปฏิบัติตามเงื่อนไขการใช้ที่ดิน และเงื่อนไขการประกอบกิจการของทุกโรงงานภายในพื้นที่รับผิดชอบว่าเป็นไปตามข้อบังคับของ กนอ.ตลอดจนกฎหมายต่างๆ ที่เกี่ยวข้องหรือไม่ 4.ให้สำรวจพื้นที่อย่างละเอียด ทั้งที่เป็นโรงงานร้าง และโรงงานเก่า ซึ่งอาจมีการลักลอบใช้ พื้นที่ผิดวัตถุประสงค์ และ 5.ในกรณีที่มีการตรวจสอบจากหน่วยงานภายนอก จะต้องมีเจ้าหน้าที่ของ กนอ.ร่วมตรวจสอบด้วยทุกครั้ง,ทุกนิคมฯจะต้องรายงานความคืบหน้าปฏิบัติการดังกล่าวเป็นประจำทุกๆสัปดาห์ โดยเน้นการตรวจกำกับดูแลโรงงานที่เกี่ยวข้องกับขยะอิเล็กทรอนิกส์ รวมถึงโรงงานร้าง และโรงงานเก่า และหากพบมีโรงงานที่ลักลอบกระทำผิดด้วยการนำเข้าขยะอิเล็กทรอนิกส์ จะต้องทำรายงานชี้แจงข้อเท็จจริงให้ กนอ. รับทราบ ซึ่ง กนอ.จะพิจารณาดำเนินการตามกฎหมาย สั่งระงับการกระทำที่ฝ่าฝืน และให้บริษัทดำเนินการปรับปรุงแก้ไขให้เป็นไปตามมาตรการบังคับ พร้อมรายงานต่อ กนอ.ภายใน 7 วัน หากพบว่าบริษัทไม่ได้ดำเนินการให้เป็นไปตามข้อบังคับ จะสั่งปิดกิจการในนิคมฯทันที,ทั้งนี้ ในปัจจุบัน กนอ.มีโรงงานที่ประกอบกิจการเกี่ยวกับการคัดแยกหรือฝังกลบสิ่งปฏิกูลหรือวัสดุที่ไม่ใช้แล้ว แบ่งเป็นโรงงานที่รับคัดแยกขยะทั่วไปจำนวน 8 แห่ง และโรงงานรีไซเคิลขยะอิเล็กทรอนิกส์จำนวน 32 แห่ง รวมกันจำนวน 40 แห่ง ในพื้นที่ 13 นิคมอุตสาหกรรมทั่วประเทศ.
นายอัฐพล จิรวัฒน์จรรยา รักษาการผู้ว่าการการนิคมอุตสาหกรรมแห่งประเทศไทย (กนอ.) เปิดเผยว่า กนอ.ได้มีคำสั่งให้ผู้อำนวยการการนิคมอุตสาหกรรมในกำกับของ กนอ.ทุกพื้นที่ดำเนินการป้องกันปัญหาการลักลอบ
การนิคมอุตสาหกรรมแห่งประเทศไทย,นิคมอุตสาหกรรม,ลักลอบนำเข้าขยะอิเล็กทรอนิกส์,ขยะอิเล็กทรอนิกส์,ขยะพิษ,ข่าวทั่วไป